“บาทอ่อน” รอบ 16 เดือน แตะ 33.03 บ. สวนทางภูมิภาค-สถานการณ์โควิดกดดัน
"บาทอ่อน" รอบ 16 เดือน แตะ 33.03 บ. สวนทางภูมิภาค-สถานการณ์โควิดกดดัน! ประเมินกรอบเคลื่อนไหวพรุ่งนี้ 32.90-33.10 บ./ดอลลาร์
"บาทอ่อน" รอบ 16 เดือน แตะ 33.03 บ. สวนทางภูมิภาค-สถานการณ์โควิดกดดัน! ประเมินกรอบเคลื่อนไหวพรุ่งนี้ 32.90-33.10 บ./ดอลลาร์
3 ส.ค. 2564

นักบริหารเงินจากธนาคารกรุงศรีอยุธยา เปิดเผยว่า เงินบาทปิดตลาดเย็นนี้(3 ส.ค.64) อยู่ที่ 33.02 บาท/ดอลลาร์ อ่อนค่าจากเปิดตลาดเมื่อเช้าอยู่ที่ระดับ 32.95 บาท/ดอลลาร์ เนื่องจากได้รับปัจจัยกดดันจากความกังวลต่อสถานการณ์การแพร่ระบาดของโควิด-19 ในประเทศเป็นหลัก โดยวันนี้ทิศทางบาทสวนทางกับภูมิภาค ระหว่างวันเงินบาทเคลื่อนไหวในกรอบ 32.94 – 33.03 บาท/ดอลลาร์ และไปแตะระดับอ่อนค่าสุดในรอบ 16 เดือนที่ 33.03 บาท/ดอลลาร์
“วันนี้ดอลลาร์ค่อนข้างอ่อนค่าส่งผลให้สกุลเงินส่วนใหญ่ในภูมิภาคแข็งค่าตามดอลลาร์ ยกเว้นเงินบาทที่สวนทางกับภูมิภาคจากความกังวลเรื่องโควิด” นักบริหารเงิน กล่าว
นักบริหารเงิน ประเมินกรอบการเคลื่อนไหวของเงินบาทในวันพรุ่งนี้ที่ 32.90 – 33.10 บาท/ดอลลาร์ ปัจจัยที่ต้องติดตามวันพรุ่งนี้ ได้แก่ ในประเทศรอดูการประชุมคณะกรรมการนโยบายการเงิน (กนง.) ส่วนต่างประเทศรอดูตัวเลขการจ้างงานภาคเอกชนเดือน ก.ค.ของสหรัฐฯ